สนั่น ธรรมธิ

สนั่น ธรรมธิ เป็นนักวิชาการศึกษาชำนาญการพิเศษด้านล้านนาคดี สังกัดมหาวิทยาลัยเชียงใหม่ อดีตข้าราชการ นักการสื่อสารมวลชน บรรณาธิการ คอลัมนิสต์ วิทยากร และนักวิจัย

มัธยมศึกษา โรงเรียนธรรมราชศึกษา วัดพระสิงห์วรมหาวิหาร เชียงใหม่ และโรงเรียนบาลีเตรียมอุดมศึกษามหาจุฬาลงกรณราชวิทยาลัย วัดมหาธาตุยุวราชรังสฤษดิ์ กรุงเทพมหานคร., ชั้นอุดมศึกษา ปริญญาตรีคณะศึกษาศาสตร์ มหาวิทยาลัยเชียงใหม่ ปริญญาโท คณะมนุษยศาสตร์ มหาวิทยาลัยเชียงใหม่

ขณะที่เป็นนักศึกษาในคณะศึกษาศาสตร์ มหาวิทยาลัยเชียงใหม่ ได้สมัครเป็นสมาชิกชมรมนาฏศิลป์และดนตรีไทย สโมสรนักศึกษาของมหาวิทยาลัย โดยฝึกเล่นดนตรีพื้นเมือง  และได้ทำหน้าที่เป็นหัวหน้าวงดนตรีพื้นบ้านล้านนาที่ชื่อว่าวง “ไกลบ้าน” ซึ่งเป็นการรวมตัวของนักศึกษาที่มาจากส่วนต่างๆในภาคเหนือ

ในปี พ.ศ. ๒๕๒๗ มหาวิทยาลัยเชียงใหม่ได้มีงานฉลองครบรอบ ๒๐ ปีของการจัดตั้งมหาวิทยาลัย ได้เชิญ พ่อครูคำ กาไวย์ และพ่อครูวิเทพ กันธิมา ไปถ่ายทอดวิชาให้แก่นักศึกษาชมรมนาฏศิลป์และดนตรีไทย จึงได้มีโอกาสได้เรียนรู้เพิ่มเติมในด้านศิลปะพื้นบ้านนั้นๆ เมื่องานแสดงผ่านไปจึงมีความคิดว่าศิลปะการแสดงและเพลงพื้นบ้านล้านนาในภาคเหนือคงไม่มีเฉพาะที่ได้เรียนมาเท่านี้ คงยังมีส่วนที่ไม่ได้เผยแพร่อยู่อีกเป็นจำนวนมาก จึงได้ชักชวนพรรคพวกเสนอขออนุมัติโครงการสำรวจศิลปะพื้นบ้านภาคฤดูร้อนซึ่งได้รับอนุมัติและออกสำรวจได้เฉพาะที่จังหวัดเชียงรายเพราะมีเวลาจำกัด ถึงกระนั้นก็ตาม คณะนักศึกษาก็ได้เก็บข้อมูลจากหลายท้องที่

ในปีต่อมา กลุ่มนักศึกษาต่างมีความคิดตรงกันว่าศิลปะพื้นบ้านล้านนายังมีอีกมากมายและไม่ได้หมายถึงการแสดงและดนตรีเท่านั้น หากแต่ยังมีประวัติศาสตร์ ประเพณี และวัฒนธรรม ภาษาและวิถีชีวิตที่ต้องศึกษาโดยผ่านกระบวนการทางวิชาการอย่างกว้างไกลและถ่องแท้ ลำพังจะมาทำกิจกรรมเฉพาะเล่นดนตรีแล้วไปแสดงตามงานต่างๆนั้น ดูจะเป็นกิจกรรมที่คับแคบและเกิดประโยชน์น้อยไป จึงเห็นสมควรจัดตั้งชมรมขึ้นใหม่เพื่อขยายขอบเขตของกิจกรรมให้กว้างออกและทำให้เป็นศูนย์กลางของการอนุรักษ์ศิลปวัฒนธรรมล้านนา ดังนั้นกลุ่มนักศึกษาจึงทำเรื่องขออนุมัติจากมหาวิทยาลัยจนได้รับการอนุมัติให้จัดตั้งชมรมใหม่ขึ้นคือ “ชมรมพื้นบ้านล้านนา” สังกัดสโมสรนักศึกษา มหาวิทยาลัยเชียงใหม่

หลังจากนั้นจึงก่อตั้ง “ชมรมพื้นบ้านล้านนา” กลุ่มนักศึกษาก็จะแยกย้ายกันออกไปเรียนกับพ่อครูแม่ครูตามพื้นที่ต่างๆ ในช่วงปิดเทอม และนำองค์ความรู้กลับมาแลกเปลี่ยนเพื่อนสมาชิกด้วยกัน เช่น งานแรกได้ออกสำรวจท้องที่อำเภอสะเมิง ได้พบกับศิลปะการฟ้อนพื้นบ้านอย่างหนึ่ง “ฟ้อนเมืองก๋ายลาย” จึงได้นำมาเผยแพร่ ต่อมาฝึกฝนสมาชิกชมรมให้มีความชำนาญแล้วทดสอบฝีมือโดยการออกแข่งขันในงานประกวดการเล่นดนตรีตามงานต่างๆที่มีโอกาส และในปี พ.ศ. ๒๕๒๙ นับเป็นครั้งแรกที่วงรุ่นใหม่จากกลุ่มนักศึกษา มช ได้แข่งขันกับวงดนตรีที่มากประสบการณ์และชาญสนาม ผลปรากฏว่าได้รับรางวัลชนะเลิศมาโดยตลอด ซึ่งการยิ่งชนะมากครั้งยิ่งทำให้เกิดความฮึกเหิมมากยิ่งขึ้น จนสามารถเอาชนะวง “ซอมพอหลวง” ซึ่งเป็นวงที่แข็งแกร่งที่สุดมาแต่อดีต วงนี้มีเจ้า “อุดม ณ เชียงใหม่” เป็นหัวหน้าวง ซึ่งท่านเล่นสะล้อเป็นเครื่องนำวง ด้วยฝีมือที่เป็นเลิศจึงได้รับการบันทึกเทปจำหน่ายเผยแพร่ในนาม “เอื้องล้านนา” อันลือลั่นจนเป็นที่รู้จักกว้างขวางมาจนถึงปัจจุบัน จากนั้นได้เสนอโครงการออกค่าย “วัฒนธรรมเพื่อพัฒนาชีวิต”เพื่อให้สมาชิกได้มีโอกาสสัมผัสกับวัฒนธรรมพื้นบ้านและบำเพ็ญประโยชน์ไปด้วย โครงการนี้ได้จัดให้มีต่อเนื่องมาทุกปีการศึกษา

การค้นพบวิธีการอ่านเขียนตัวอักษร “ยุตตสาระ” ซึ่งเคยตายไปจากล้านนาแล้ว ได้ถูกรื้อฟื้น ซึ่งเป็นการนำตัวเลขมาเขียนแทนตัวอักษร และดัดแปลงรูปลักษณ์แปลกตา จนอาจยากที่จะถอดความหมายที่แท้จริงของข้อความ

บรรณาธิการจัดทำหนังสือ “วัฒนธรรม พัฒนาการทางประวัติศาสตร์ เอกลักษณ์และภูมิปัญญา” ตามมติเห็นชอบของคณะกรรมการฝ่ายประมวลเอกสารและจดหมายเหตุ เฉลิมพระเกียรติพระบาทสมเด็จพระเจ้าอยู่หัว เฉลิมพระชนมพรรษา ๖ รอบ

บรรณาธิการ วารสารส้มป่อย สภาวัฒนธรรมจังหวัดเชียงใหม่

บรรณาธิการ วารสารตัวเมือง ดอกคะยอม มหาจุฬาลงกรณ์ราชวิทยาลัย วิทยาเขตเชียงใหม่

กองบรรณาธิการ สารานุกรมวัฒนธรรมไทยภาคเหนือ โดยการสนับสนุนของมูลนิธิสารานุกรมวัฒนธรรมไทย ธนาคารไทยพาณิชย์

กองบรรณาธิการ วารสารร่มพะยอม สำนักส่งเสริมศิลปวัฒนธรรม มหาวิทยาลัยเชียงใหม่

คอลัมนิสต์ "มรดกล้านนา" หนังสือพิมพ์ไทยนิวส์รายวัน

คอลัมนิสต์ "ลานคำ" หนังสือพิมพ์ไทยนิวส์รายวัน

คอลัมนิสต์ "ถ้อยคำสำนวนล้านนา" หนังสือพิมพ์ไทยนิวส์รายวัน

คอลัมนิสต์ “นาฏดุริยการล้านนา” หนังสือพิมพ์ไทยนิวส์รายวัน

คอลัมนิสต์ “สุภาษิตคำร่าว” หนังสือพิมพ์พลเมืองเหนือ

คอลัมนิสต์ “ล้านนา-คำเมือง” หนังสือพิมพ์มติชนสุดสัปดาห์

บทความสารานุกรมวัฒนธรรมไทยภาคเหนือ

บทความหนังสือพิมพ์สยามรัฐ

บทความในวารสารส้มป่อย สภาวัฒนธรรมจังหวัดเชียงใหม่

บทความในวารสารทองกวาว มหาวิทยาลัยเชียงใหม่

บทความในวารสารร่มพะยอม สำนักส่งเสริมศิลปวัฒนธรรม มหาวิทยาลัยเชียงใหม่

บทความในวารสารปัญญา มหามกุฏราชวิทยาลัย วิทยาเขตล้านนาเชียงใหม่

บทความใน facebook page “ล้านนาสาระ”

บทความใน facebook page “มรดกล้านนา สนั่น ธรรมธิ”

บทความใน facebook page “Sanan thammathi fanpage”

บทความใน facebook profile "สนั่น ธรรมธิ”

รายการ เล่าเรื่องล้านนา สถานี โทรทัศน์ NBT

รายการ มองเหมืองเหนือ สถานี โทรทัศน์ NBT

รายการ พันแสงรุ้ง สถานีโทรทัศน์ ไทยพีบีเอส

จัดรายการวิทยุ “มรดกล้านนา” สถานีเสียงสื่อสารมวลชน คณะสื่อสารมวลชน มหาวิทยาลัยเชียงใหม่

จัดรายการวิทยุ “ฮีตเก่าฮอยหลัง” สถานีวิทยุเสียงสามยอด FM ๑๐๕.๗๕ กองบังคับการปราบปราม สำนักงานตำรวจแห่งชาติ

จัดรายการวิทยุ “ล้านนาสาระ” กองทัพภาคที่ ๓ คลื่น ๑๐๗.๕

จัดรายการวิทยุ “สวัสดีคนเมือง” กองทัพอากาศ คลื่น ๑๐๒.๕

จัดรายการวิทยุ “รอบเวียงเชียงใหม่” สถานีวิทยุแห่งประเทศไทย คลื่น ๙๓.๒

โคลงนพบุรีกำสรวล

อักษรพิเศษในภาษาล้านนา

ฟ้อนเชิง : อิทธิพลที่มีต่อฟ้อนล้านนา

มื้อจันทร์ – วันดี ของดีแห่งโบราณาจารย์ ล้านนา

โคลงนิราศระยะทางนครเชียงใหม่

ยุตตสาระ หนึ่งในอักษรพิเศษในภาษาล้านนา

การทำนาโบราณล้านนา

ฟ้อนเชิง

รีตเก่า รอยหลัง

สุภาษิตคำคร่าว

โคลงดอยสุเทพ

โชค ลาง ของขลัง อารักษ์

นาฏดุริยการล้านนา

พรหมชาติล้านนา

พิธีกรรมและความเชื่อ การปลูกเรือนล้านนา

สารัตถะล้านนา

การวิเคราะห์งาน แนวทางการพัฒนาคุณภาพงานบริการวิชาการด้านล้านนาคดีแก่สังคม

กำพร้าบัวทอง

คู่มือการปฏิบัติงานบริการวิชาการด้านล้านนาคดีแก่สังคม

มื้อจันทร์ – วันดี

โคลงเมืองเหนือ

ไม้เมืองเหนือ ความเชื่อโบราณ

โคลงร้อยกลอน

ฉันท์สัตตมหาฐาน

ปีใหม่ล้านนา

ร้อยสาระสรรพล้านนาคดี เล่ม ๑

ร้อยสาระสรรพล้านนาคดี เล่ม ๒

สัตว์เมืองเหนือ ความเชื่อโบราณ

คร่าวสร้อยระมิงค์เมือง

โคลงศาลาใจ

ประเพณี พิธีกรรม การทำนาโบราณล้านนา

ประเพณีสำคัญล้านนา

ร้อยสาระสรรพล้านนาคดี เล่ม ๓

ร้อยสาระสรรพล้านนาคดี เล่ม ๔

กินอ้อผะหญา

ตำราหมอดูล้านนา

ล้านนาพฤกษาคดี

ร้อยสาระสรรพล้านนาคดี เล่ม ๕

ตำราการสร้าง พระพุทธรูปล้านนา

ผีในความเชื่อล้านนา

ร้อยสาระสรรพล้านนาคดี เล่ม ๕

ถ้อยคำสำนวนล้านนา เล่ม ๑

ถ้อยคำสำนวนล้านนา เล่ม ๒

ดอกไม้ล้านนา : ศรัทธาและความหมาย